**VIRTUĀLĀS IESTĀDES**

**STRUKTŪRA**

**SISTĒMU SARAKSTS**

* Resursu uzskaites un grāmatvedības sistēma - “RESURSI” - sistēma, kurā uzskaitīti Iestādes resursi un tiek veikta grāmatvedība
* Personāla vadības sistēma - sistēma iestādes personāla pārvadlībai “PERSONĀLS” izstrādes stadijā
* Iestādes interneta tīmekļa vietne (un satura vadības sistēma) - sistēma sabiedrības informēšanai par iestādes darbību. www.iestāde.gov.lv
* E-pasta sistēma
* Notikumu un pakalpojumu pārvaldības sistēma - “PAKALPOJUMI” - sistēma iestādes pamatpakalpojumu sniegšanai

**SISTĒMAS IZVĒRTĒJUMA METODIKA**

(saskaņā ar <http://likumi.lv/ta/id/275671-kartiba-kada-tiek-nodrosinata-informacijas-un-komunikacijas-tehnologiju-sistemu-atbilstiba-minimalajam-drosibas-prasibam> )

*“7. Lai sistēmu iedalītu pamata vai paaugstinātas drošības sistēmā, par informācijas tehnoloģiju drošības pārvaldību atbildīgā persona (turpmāk – atbildīgā persona) to izvērtē atbilstoši šādai metodikai:*

*7.1. izvērtē šo noteikumu 13.5. apakšpunktā minēto risku pieņemamo līmeni un piešķir atbilstošo drošības (pieejamības, integritātes un konfidencialitātes) klasi:*

*7.1.1. ja sistēmas nodrošinātā pakalpojuma neplānots pārtraukums sistēmas paredzētajā darba laikā drīkst būt ilgāks par 24 stundām mēnesī (summāri), sistēmai piešķir C pieejamības klasi;*

*7.1.2. ja sistēmas nodrošinātā pakalpojuma neplānotam pārtraukumam sistēmas paredzētajā darba laikā jābūt ne lielākam par 24 stundām (summāri) mēnesī, bet tas pieļaujams lielāks par četrām stundām (summāri) mēnesī, sistēmai piešķir B pieejamības klasi;*

*7.1.3. ja sistēmas nodrošinātā pakalpojuma neplānotam pārtraukumam sistēmas paredzētajā darba laikā jābūt ne lielākam par četrām stundām mēnesī (summāri), sistēmai piešķir A pieejamības klasi;*

*7.1.4. ja sistēmā glabāto datu integritātes apdraudējums nerada risku institūcijas pamatfunkciju nodrošināšanai, sistēmai piešķir C integritātes klasi;*

*7.1.5. ja atsevišķu sistēmā glabāto datu integritātes apdraudējums rada risku institūcijas pamatfunkciju nodrošināšanai, sistēmai piešķir B integritātes klasi;*

*7.1.6. ja sistēmā glabāto datu integritātes apdraudējums rada risku institūcijas pamatfunkciju nodrošināšanai vai atsevišķu sistēmā glabāto datu integritātes apdraudējums var apdraudēt Latvijas Republikas nacionālās intereses un pamatvērtības vai izraisīt katastrofu, sistēmai piešķir A integritātes klasi;*

*7.1.7. ja sistēma satur tikai publiski pieejamu informāciju vai sistēmā glabātās informācijas neatļauta izpaušana vai noplūde nerada risku institūcijai, sistēmai piešķir C konfidencialitātes klasi;*

*7.1.8. ja sistēmā tiek apstrādāta ierobežotas pieejamības informācija, izņemot sensitīvus personas datus, vai sistēmā glabātās informācijas neatļauta izpaušana vai noplūdes vienīgās sekas ir iespējamais kaitējums institūcijas, citu institūciju vai Latvijas Republikas reputācijai, sistēmai piešķir B konfidencialitātes klasi;*

*7.1.9. ja sistēmā tiek apstrādāti sensitīvi personas dati vai sistēmā glabātās informācijas neatļauta izpaušana vai noplūde var radīt smagākas sekas nekā kaitējums institūcijas, citu institūciju vai Latvijas Republikas reputācijai, sistēmai piešķir A konfidencialitātes klasi;*

*7.2. ja sistēmai piešķirtas trīs B drošības klases vai vismaz viena A drošības klase, sistēma ir uzskatāma par paaugstinātas drošības sistēmu;*

*7.3. pārējos gadījumos sistēma ir uzskatāma par pamata drošības sistēmu.”*

**NODERĪGI**

<http://www.dvi.gov.lv/lv/wp-content/uploads/jaunumi/publikacijas/Personas_datu_aizsardziba_darba_vietas.pdf> - DVI rekomendācijas personas datu aizsardzībai darba vietā.

**PIEMĒRS**

|  |  |  |  |  |  |  |  |
| --- | --- | --- | --- | --- | --- | --- | --- |
|  | **Pieļaujamais darbības pārstraukums (stundas mēnesī)[[1]](#footnote-1)** | **Pieejamības klase** | **Integritātes apdraudējuma risks** | **Integritātes klase[[2]](#footnote-2)** | **Informācijas klasifikācija/ noplūdes riska izvērtējums** | **Konfidencialitātes klase** | **Sistēmas iedalījums** |
| **RESURSI** | 26 | C | rada risku institūcijas pamatfunkciju nodrošināšanai | B | ierobežotas pieejamības informācija | B | Pamata |
| **PERSONĀLS** | 26 | C | rada risku institūcijas pamatfunkciju nodrošināšanai | B | sensitīvi personas dati | A | Paaugstinātas drošības |
| **www.iestāde.lv** | 20 | B | nerada risku institūcijas pamatfunkciju nodrošināšanai | C | Publiski pieejama informācija | C | Pamata |
| **e-pasta sistēma** | 20 | B | rada risku institūcijas pamatfunkciju nodrošināšanai | B | ierobežotas pieejamības informācija | B | Paaugstinātas drošības |
| **PAKALPOJUMI** | 8 | B | rada risku institūcijas pamatfunkciju nodrošināšanai | B | Publiski pieejama informācija | C | Pamata |

1. Rēķina no Sistēmas noteiktā darba laika, piemēram, ja sistēmai paredzēts strādāt tikai darba dienās, darba laikā tad kopējais sistēmas darba laiks mēnesī ir 160 stundas [↑](#footnote-ref-1)
2. Piemērs integritātes klasei A (ja sistēmā glabāto datu integritātes apdraudējums rada risku institūcijas pamatfunkciju nodrošināšanai vai atsevišķu sistēmā glabāto datu integritātes apdraudējums var apdraudēt Latvijas Republikas nacionālās intereses un pamatvērtības vai izraisīt katastrofu, sistēmai piešķir A integritātes klasi) - ar likumu reglamentētie reģistri - Sodu reģistrs, Uzņēmumu reģistrs, Vēlētāju reģistrs u.c. [↑](#footnote-ref-2)